Slovenska.
SABINOV. Podujatie bolo súčasťou projektu Heraldika, pod vedením Gabriela Huraja zo Sabinova. Súčasťou boli aj výtvarné dielne, kde si mládež vyskúšala tvorbu svojich erbov a mala príležitosť uplatniť svoju fantáziu a tvorivosť. Výsledok ich práce si mohli prezrieť aj Sabinovčania na výstave v tamojšom informačnom centre.
Vytvorené diela budú putovné a odošlú ich aj partnerom, aby si výsledok ich práce mohli prezrieť aj u nich doma. Okrem výtvarných dielní prebiehali aj iné aktivity, ako napríklad výroba ručného papiera, medzinárodné večery. "Navštívili sme aj Ľubovniansky hrad a skanzen, kde si mladí prezreli v praxi uplatňované erby ich význam a dozvedeli sa čo to o ich majiteľoch," skonštatoval G. Huraj. Predposledný večer venovali štýlu stredovekej gril hostine. Vo voľnom čase sa učili slová ostatných jazykov, hlavne litovčiny, navštívili Drienicu a Prešov, kde zisťovali znalosti o jednotlivých krajinách medzi obyvateľmi Prešova. "Litva bola jednoznačne najtajomnejšou krajinou pre Prešovčanov. Mnohí ju radili ku krajinám, ktoré potrebujú víza a nie sú ešte v únii," dodal Huraj.